Elinkaarianalyysi

Elinkaarianalyysillä tarkoitetaan monipuolista analyysiä, jossa tarkastellaan tuotteen ympäristövaikutuksia sen tarvitsemien raaka-aineiden hankinnasta alkaen aina hävittämiseen saakka. Se on keino tutkia miten jokin tuote vaikuttaa ympäristöön, ja sitä voidaan käyttää hyödyksi tuotteen hiilijalanjäljen pienentämiseen teollisuudessa. Yksinkertaisesti sanottuna tuotteen elinkaari koostuu kolmesta eri vaiheesta: valmistuksesta, käytöstä ja hävittämisestä.

Elinkaarianalyysi voi olla todella monentasoinen: se voi olla yksinkertainen katsaus siihen mitä tuotteen käyttäminen kuluttaa, tai se voi olla todella tarkka laskelma yrityksellä tuotekehittelyn välineenä.

Elinkaarianalyysi liittyy vahvasti kestävän kehityksen maailmaan. Sen lisäksi, että elinkaarianalyysiä voidaan käyttää hyvinkin tarkkaan ympäristövaikutusten arvioimiseen, sitä voidaan käyttää apuna myös tuotteen sosiaalisen ja taloudellisen kestävyyden tarkasteluun.

## **Ympäristövaikutukset**

Kun lähdetään tarkastelemaan esineen vaikutusta ympäristöön, kyseistä esinettä on tarkasteltava todella monelta eri kantilta.

Elinkaarianalyysi aloitetaan tutkimalla mistä raaka-aineista esine on tehty. Tämän jälkeen tutkitaan, miten kyseisiä raaka-aineita saadaan, ja miten niitä jalostetaan. Tämän vaiheen analyysiä voidaan tehdä erittäin tarkasti, esimerkiksi aloittaen tarkoilla laskuilla kuinka paljon energiaa esimerkiksi kaivosteollisuus käyttää yhden malmikilon kaivamiseen. Tämän tasoinen analyysi on kuitenkin tarpeellista lähinnä yritysmaailmassa ja lainsäädännön tasolla: kouluissa jos tutustutaan tuotteen elinkaareen usein riittää että oppilas tietää miten raaka-aineet hankitaan ja jalostetaan.

Elinkaarianalyysissä huomioidaan myös, miten paljon tuote vaikuttaa ympäristöön sen käytön aikana, ja se kuinka tuote hävitetään. Hävittäminen voi tarkoittaa kaikkea mahdollista kierrätyksestä polttamiseen saakka.

### **Jätteet**

Elinkaarianalyysissä kiinnitetään huomiota siihen, millaisia jätteitä tuotteen elinkaaren aikana syntyy, ja millaisia vaikutuksia tällä on ýmpäristöön.

### **Energia**

Tuotteen kestävyyteen vaikuttaa, kuinka paljon energiaa sen raaka-aineiden hankkiminen, raaka-aineiden jalostaminen ja tuotteen valmistaminen vaatii. Myös se energia, mitä tuotteen käyttö vaatii, on otettava huomioon. Lopuksi, on tärkeää huomioida kuinka paljon energiaa tuotteen mahdollinen hävittäminen vaatii.

### **Hävittäminen**

Tuotteen elinkaarta tutkiessa tulee myös selvittää kuinka tuote hävitetään. Kestävän kehityksen kannalta paras vaihtoehto tuotteen hävittämiselle on kierrätys tai biohajoaminen, mutta näin ei aina tapahdu. Olisikin hyvä pohtia, millainen vaikutus tuotteen elinkaaren ei vaiheissa syntyneillä jätteillä ja päästöillä on.

## **Sosiaaliset vaikutukset**

Tuotteen elinkaarta analysoitaessa voi olla hyvä pohtia myös, miten tuotteen elinkaaren eri vaiheet vaikuttavat ympäröivään yhteiskuntaan.

Esimerkkinä voi pohtia, tuoko tuotteen valmistus työpaikkoja lähelle? Millaisia työpaikat ovat? Miten tuotteen omistaminen vaikuttaa kuluttajan elämään?

## **Taloudelliset vaikutukset**

Tuotteen taloudellisia vaikutuksia pohdittaessa tulee miettiä, onko sen valmistaminen edullista tai kallista. Saadun tuotteen hintaa ja käyttökustannuksia pitäisi pohtia myös, samoin kuin näiden merkitystä kuluttujalle. Voiko tuotteen hankkia kuka vain, vai onko se vain rikkaille?

Tuotteen hävittämiskustannuksia voi miettiä myös. Onko tuotteen hävittäminen kallista? Voiko sen kierrättää tai myydä eteenpäin? Voiko sen vain kompostoida?